## Rješenje kojim se društvu za upravljanje investicijskim fondovima ICAM d.o.o. Zagreb, odobrava osnivanje otvorenog investicijskog fonda s privatnom ponudom "Fond za stabilnost"

### NN 121/2008 (20.10.2008.), Rješenje kojim se društvu za upravljanje investicijskim fondovima ICAM d.o.o. Zagreb, odobrava osnivanje otvorenog investicijskog fonda s privatnom ponudom "Fond za stabilnost"

# HRVATSKA AGENCIJA ZA NADZOR FINANCIJSKIH USLUGA

**3504**

Na temelju odredbi članka 15. točka 4. alineja 1. i članka 8. stavak 1. Zakona o
Hrvatskoj agenciji za nadzor financijskih usluga (»Narodne novine« br. 140/05) i
članka 5., 50., 124., 126. i 142. Zakona o investicijskim fondovima (»Narodne
novine« br. 150/05), Uprava Hrvatske agencije za nadzor financijskih usluga, na
zahtjev društva za upravljanje investicijskim fondovima ICAM d.o.o. Zagreb,
Masarykova 1, u predmetu odobrenja za osnivanje i prijave upisa u registar
fondova otvorenog investicijskog fonda s privatnom ponudom »Fond za stabilnost«,
na sjednici održanoj 16. listopada 2008. donosi

## RJEŠENJE

1. Društvu za upravljanje investicijskim fondovima ICAM d.o.o. Zagreb,
Masarykova 1, odobrava se osnivanje otvorenog investicijskog fonda s privatnom
ponudom »Fond za stabilnost«.
2. Društvu za upravljanje investicijskim fondovima ICAM d.o.o. Zagreb,
Masarykova 1, odobrava se Prospekt i Statut otvorenog investicijskog fonda s
privatnom ponudom »Fond za stabilnost«.
3. Odobrava se izbor Raiffeisenbank Austria d.d., Zagreb, Petrinjska 59, za
obavljanje poslova depozitne banke za otvoreni investicijski fond s privatnom
ponudom »Fond za stabilnost« i to na temelju Ugovora sklopljenog 14. listopada
2008. između društva za upravljanje investicijskim fondovima ICAM d.o.o. Zagreb,
Masarykova 1 i Raiffeisenbank Austria d.d. Zagreb, Petrinjska 59.
4. Otvoreni investicijski fond s privatnom ponudom »Fond za stabilnost« upisuje
se u registar fondova pod identifikacijskim brojem PPM134.
5. Ovo rješenje objavit će se u »Narodnim novinama«.

```
Obrazloženje
```

Društvo za upravljanje investicijskim fondovima ICAM d.o.o. Zagreb, Masarykova 1
(dalje: Društvo), podnijelo je 16. listopada 2008. godine, klasa: UP/I-451-04/08-06/22,
urbroj: 383-113-08-1 zahtjev za izdavanje odobrenja i prijavu upisa otvorenog
investicijskog fonda s privatnom ponudom »Fond za stabilnost« u registar fondova
sukladno članku 5., 50., 126. i 142. Zakona o investicijskim fondovima (»Narodne
novine« br. 150/05).
Pregledom zahtjeva za izdavanje odobrenja i prijavu upisa otvorenog
investicijskog fonda u registar fondova, utvrđeno je da je Društvo priložilo svu
potrebnu dokumentaciju sukladno odredbama članka 126. Zakona o investicijskim
fondovima, te je utvrđeno da su Prospekt i Statut otvorenog investicijskog fonda
s privatnom ponudom »Fond za stabilnost« sukladni člancima 141. i 146. Zakona o
investicijskim fondovima.
Temeljem uvida u dokumentaciju Uprava Hrvatske agencije za nadzor financijskih
usluga na sjednici je odobrila osnivanje otvorenog investicijskog fonda s
privatnom ponudom »Fond za stabilnost«, te je odobrila Prospekt i Statut
otvorenog investicijskog fonda s privatnom ponudom »Fond za stabilnost«.
Uprava Hrvatske agencije za nadzor financijskih usluga na sjednici je odobrila i
izbor Raiffeisenbank Austria d.d., Zagreb, Petrinjska 59, za obavljanje poslova
depozitne banke za otvoreni investicijski fond s privatnom ponudom »Fond za
stabilnost« sukladno članku 50. Zakona o investicijskim fondovima.
Otvoreni investicijski fond s privatnom ponudom »Fond za stabilnost« upisuje se
u registar fondova pod identifikacijskim brojem PPM134, sukladno članku 5.
Zakona o investicijskim fondovima.
Sukladno odredbi članka 8. stavak 3. Zakona o Hrvatskoj agenciji za nadzor
financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti
upravni spor podnošenjem tužbe Upravnom sudu Republike Hrvatske u roku od 30
dana od dana primitka ovog rješenja.

Klasa: UP/I-451-04/08-06/22
Urbroj: 326-113-08-2
Zagreb, 16. listopada 2008.

Član Uprave
**Ivo Šulenta**, v. r.

Rješenje, NN 121/2008-3504
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)